URMĂRIȚI LA NIVEL INTERNAȚIONAL, ADUȘI ÎN ȚARĂ DE POLIȚIȘTI
La data de 1 martie 2024, Poliția Română a adus în țară 3 persoane, ce aveau emise pe numele lor mandate de executare a unor pedepse.
Astfel, a fost adus un bărbat, de 39 de ani, domiciliat în Argeș, urmărit internațional pentru infracțiuni de fals. Acesta a fost adus din Marea Britanie, având emis de către Judecătoria Pitești, pe numele lui, un mandat de executare a pedepsei cu închisoarea, fiind condamnat la 2 ani și 2 luni.
Un alt bărbat, de 38 de ani, din Vâlcea, a fost escortat din Marea Britanie, fiind urmărit internațional pentru săvârșirea de infracțiunii rutiere. Judecătoria Arad a emis pe numele acestuia un mandat de executare a pedepsei cu închisoarea, fiind condamnat la 1 an.
La aceeași dată, a fost adus un bărbat, de 52 de ani, domiciliat în Alba, urmărit internațional pentru săvârșirea infracțiunii de ultraj. Acesta a fost adus din Franța, având emis de către Judecătoria Târgu Mureș, pe numele lui, un mandat de executare a pedepsei cu închisoarea, fiind condamnat la 1 an și 2 luni
Cei în cauză au fost încarcerați, în vederea executării mandatelor.